যিশু
যিশু (৪ খ্রিস্টপূর্বাব্দ?-৩০ খ্রিস্টাব্দ?) ছিলেন একজন ইহুদি ধর্মপ্রচারক, যিনি খ্রিস্টধর্মের কেন্দ্রীয় ব্যক্তিত্ব হিসেবে গণ্য হন। তিনি নাসরতের যিশু নামেও অভিহিত হন। যিশুকে প্রদত্ত উপাধি 'খ্রিস্ট' থেকে খ্রিস্টধর্মের নামকরণ করা হয়েছে। খ্রিস্টানরা বিশ্বাস করেন, যিশু ইশ্বরের পুত্র এবং বাইবেলের পুরাতন নিয়মে পূর্বব্যক্ত মসিহ যার আগমন নতুন নিয়মে পুনর্ব্যক্ত হয়েছে।
নসট্রাদামুস
তিনি ১৪ই বা ২১শে ডিসেম্বর ১৫০৩ সালে দক্ষিণ ফ্রান্সের সেন্ট-রেমি-দে-প্রোভিন্সে জন্ম গ্রহণ করেন। শহরটি দাবি করে যে তার জন্মস্থান এখনও সেখানে বিদ্যমান আছে। তার পিতার নাম ছিল "জুম (বা জাক) দে নসট্রাদাম" (নোটারি এবং দানাশস্য ব্যবসায়ী) এবং মাতার নাম "রেনিয়া (বা রেনে) দে সা-রেমি"। মাইকেল দে নসট্রাদাম ছিলেন তাদের নয় (কেউ কেউ বলে আঠারো) সন্তানের একজন। তার ভাইদের নাম হল "ডেলফিন", "জোহান" (১৫০৭-১৫৭৭), "পিয়েরে", "হেকটর", "লুইস", "বেরট্রেন্ড", "জোহান ২" (জন্ম ১৫২২) এবং "আনতোইন" (জন্ম ১৫২৩)। তাদের পরিবার শুরুতে ইহুদি ধর্মের অনুসারি ছিল, পরে ১৪৫৫ সালে নসট্রাদামুসের দাদা "গাই দে গাসসোনেট" খ্রিস্ট ধর্মে ধর্মান্তরিত হয় এবং তার পরিবর্তন করে পিয়েরে দে নসট্রাদামু রাখেন। ফ্রান্সের আভিগন এবং কারপেনত্রাস শহরের দলিলপত্রে যেখানে প্রায়ই ধর্মান্তর ইহুদিদের সম্পর্কে লেখা হয়, সেখান থেকে পাওয়া যায় যে, ফইক্সের প্রধান আরলেসের ধর্মযাজক ফইক্সের পিয়েরে হতে নসট্রাদামুস নামটা আনা হয়েছে। তিনি খ্রিস্ট ধর্মের প্রতি এমন বিশ্বাস স্থাপন করেন যে তার স্ত্রী (বেনাসত্রুগ গাসসোনে) খ্রিস্ট ধর্ম গ্রহণ না করায় তাকে ত্যাগ করেন। পরবর্তীতে তিনি তার স্ত্রীকে বিয়ে করার অনুমতি দেন।